Piiblikohvik
Tere tulemast taas Piiblikohvikusse!
Mul on täna huvitav külaline ja huvitav teema.
- Tere tulemast tervisekesksuse arst Pekka Reinikainen!
- Aitäh!
- Oled rääkinud aastaid sellest, et meid on loonud Jumal
ja see on kõikjal näha.
Äsja ilmus sinult uus ingliskeelne raamat
"Image of God. Creation or Evolution?" -
"Jumala kuju. Loomine või evolutsioon?"
Räägid siin mitmetest tõenditest, mis räägivad loomise kasuks.
Neid on isegi nii palju, et on raske mõista,
kuidas nendega tutvunud inimene ikka veel ei usu.
- Tänapäeval on loomist toetavaid tõendeid tõesti tohutu hulk.
Evolutsiooni toetavaid tõendeid aga õigupoolest ei ole.
Toimub vaid muundumine ühest liigist teise,
kuid ei teata, mis on evolutsiooni mehhanism.
Mutatsioonid ehk juhuslikud vead sünnitavad vaid vigaseid koode.
Kõik usuvad evolutsiooni, kuid keegi ei tea, kuidas see toimib.
Me ei tea, kuidas sündis esimene rakk.
Teame, mida mutatsioonid teevad.
Meis võib iga päev sündida tuhat vähialget,
kuid tapjarakud hävitavad need.
Evolutsiooni mootor ehk mutatsioon tekitab haigusi, surma, vananemist,
ei midagi uut.
Meid on justkui programmeeritud surema.
Selleks võib teha väikse katse - võta käe pealt näppudega nahka
ja mida aeglasemalt see tagasi tõmbub, seda vanem sa oled.
Ka rakud jagunevad 60 korda ja seejärel surevad.
Langenud maailmas on surm, haigused ja kannatused
ja ei mingit evolutsiooni.
Ka selle sissejuhatava jutu ajal on kümme liiki välja surnud.
Maailma ei ole tekkinud midagi uut.
Uued liigid on vaid teiste liikide eri variandid,
kes ei saa looduses enam paaritumis- käitumismuutuste tõttu järglasi,
kuid puuri pannes hakkavad paljunema.
Evolutsioonil ei ole mehhanismi. Darvinism on kui riieteta keiser.
- Üks raamatu huvitavamaid peatükke
räägib inimorganismi kaitsemehhanismidest.
Kas mainitud tapjarakud on selle osa ja ilma nendeta me sureksime?
- Just. Nad tunnistavad ja tapavad pidevalt ohtlikke rakke.
Elame pidevalt koos bakteritega enam-vähem liidus.
Ka sinus on 100 miljonit oma rakku, kuid sinuga käib kaasas
kümme korda rohkem baktereid, kui tahes tihti sa ennast ka ei pese.
Iga kord hambaid pestes pääseb miljoneid neist vereringesse,
kui igemed veidi veritsevad.
Valged verelibled ja teised politseinikud hävitavad need.
Meie kaitsesüsteem teeb pidevalt higipisarail tööd,
et meid elus hoida.
Iga kord, kui silmi hõõrud, satub sinna baktereid,
kuid Jumal on seadnud pisaraisse antibiootikume, mis need hävitavad.
Pisarais on lisaks haigustekitajaid hävitavale ainele ka muud.
Nutt leevendab valu, kuna pisarais on valuvaigistavat endorfiini,
mis tõstab meeleolu.
Nutta võib nii valust kui rõõmust, viimasel juhul muutume rõõmsamaks,
sest pisarais on heameelehormooni.
Ükskõik, kuhu vaadata, ikka on näha Jumala headus, tarkus ja suurus.
Kaitsesüsteem on huvitav ka selle poolest,
et kõigutame seda pidevalt, muuhulgas ka kaitsesüstidega,
mis on iseenesest hea asi.
Hoolimata viimaste aegade väitlustest, toetan endiselt kaitsesüste,
sest nii vabaneme näiteks vastikust tapvast difteeriast,
mida tänu kaitsesüstidele enam ei ole.
Asjatud antibiootikumikuurid on aga kahjulikud,
sest nii lööme kõhu bakteritasakaalu pooleks aastaks rivist välja.
Asjatutest antibiootikumikuuridest võib eelkõige naistel tekkida risk
haigestuda kõrvalmõjuna kuus korda tihemini põiepõletikku.
Asjatuid antibiootikumikuure tasub vältida.
Ma ei vaidle, et antibiootikumide tarvitamine päästab elusid,
näiteks kopsupõletiku korral on nad hädavajalikud.
Kuid nohud, põsekoopapõletikud ja väikesed köhad
tuleb välja ravida ilma antibiootikumideta.
Organismi kaitsesüsteem on väga hea, tunneb haigustekitajad ära
ning hävitab need.
- Inimesed peaksid sellesse alandlikult suhtuma -
ilma mainitud mehhanismita me sureksime.
Me ei olegi nii võimsad kui arvasime, vaid sõltume sellest.
- Kui neid politseinikke ehk valgevereliblesid ei oleks,
või nende hulk veres langeks nulli, hävitaks sind paari päevaga
sinu oma bakterid.
- Tood oma raamatus esile ka silma, mis tunnistab samuti sellest,
et meid on loodud.
- Silm on darvinistide armastatud näide sellest,
et Jumalat ei ole.
Silmal on nende meelest vale disain, kuna nägemisrakud on asetatud
otsekui seljaga saabuva valguse poole.
Nad on nii seatud, sest Jumal teadis, et leiutatakse välklamp.
Kui nägemisrakud asetseksid vastu valgust
ja sinust tehakse välklambiga pilt, ei näeks sa paar päeva midagi.
Nad asetsevad teistpidi selleks, et neid kaitsta.
Ilma selleta oleks võimatu ka talvel Lapimaal päikesevalguses suusatada.
Valgus ehk footonite kantav info jõuab kohale
hiljuti avastatud Mülleri rakkude kaudu.
Need on silmas asuvad valguskiudkaablid,
mis tagavad kujutisinfo kohale toimetamise.
Samuti eemaldavad nad moondunud värvid ja hoolitsevad rakkude eest,
uuendavad neid ja tagavad jätkuva nägemise.
Igas sekundis saabub avatud silma kaudu tuhat miljonit footonit,
millest tuleb luua liikuv värvipilt, milleks on vaja infotöötlust.
Mülleri rakud siirdavad infopaketid nägemisrakkudele, mis loovad pildi.
Pildi loomisel pidevalt osalev tehnoloogia hulk võrdub samaga,
kui kannaksid pidevalt kaasas miljonit töötavat arvutit.
Silma ehitus ei ole halb, nagu darvinistid arvavad.
Nende silmaga seotud näited on üsna naeruväärsed,
kuna nad ei tea, kuidas silm töötab ja neile tundub,
et nägemisrakud on valepidi. Kuid see on ainus võimalus.
Tindikalal on sama tüüpi silm: tema nägemisrakud on vastu valgust,
kuid ta elab vees, kus pole peegeldumisohtu.
Tindikalale on see sobilik silmaehitus.
See on huvitav, kuna darvinistidel ei ole oma teooria kaitseks
teaduslikke põhjendusi ja nii otsivad nad loodusest ehitusvigu,
mis peaksid tõestama, et Jumalat ei ole olemas.
Ei ole muid planeerimisvigu,
kui langenud maailmas tekkivad haigused, moonutused jms.
Needki tunnistavad, et Piibel on tõde -
pattulangemine põhjustab degenereerumist ja surma.
Darvinistid, kelle väitel ei tohi segada religiooni ja teadust,
teevad seda ise, kuna ateisimi apostel Richard Dawkins väitis,
et Jumalat ei ole, kuna kammeljas on nii kole kala.
See ju segab teoloogia teadusliku argumentatsiooniga.
Mõistad teoloogina hästi, et ei ole mingeid planeerimisvigu.
Kui midagi on valesti ehitatud, tee ise paremini.
Seda pole aga kunagi juhtunud.
- Dawkinsi väidet on viimasel ajal tõepoolest erinevates ajalehtedes
ja meediakanalites kõikjal Soomes palju kuulda olnud tõestusena,
et Jumalat ei saa olemas olla, kuna loomises esineb vigu
ning silma ja selgroogu tuuakse sellega seoses alati esile.
- Dawkinsi ja teiste ateistide väitel on silma arengutee järgmine -
valgustundlikud rakud liiguvad silmakoopasse, moodustub lääts jne.
Kõik need nägemisorganid on optimaalsed ehk parimad võimalikud
sellele, kes neid kasutab, mitte arenguetappide ehitamiseks.
Selle nägemuse hävitab fakt, et esimestel evolutsiooniteooria järgi
sadade miljonite aastate eest leitud mitmerakseil olendeil
on palju keerukamad liitsilmad, kui tänapäeval esinevad silmad.
Ühel trilobiidil võib olla tuhandeid kahekordseid läätsi,
kus on lahendatud mereveega seotud optilisi probleeme jms.
See silm teeb täiesti sõnatuks.
Kui maakera esimestel olenditel on peenemad silmad,
kui tänapäeval esinevad, ei saa sellest mingit evolutsiooni arendada.
Darvinistide teooriate kinnitamiseks valitud vahend on veidi veider.
- Mis sul on öelda selja kohta, millest samuti pidevalt räägitakse?
- Kuna inimene on evolutsiooni pooldajate meelest arenenud
šimpansi sarnasest algolendist ja erineme teineteisest vaid 1% võrra,
mis on jamps, kuna erinevus on 30%.
Isegi mehe ja naise vaheline erinevus on üle 10%.
1%-lise tulemuseni on jõutud
võrreldes banaani ainevahetuseks vajalikke ensüüme,
mis on loomulikult samasugused kui inimesel,
kuna banaani lõhustamiseks organismis on vaja sama masinavärki.
šimpansil on C-kujuline selgroog, inimesel S-kujuline.
Kui šimpans püüaks tõstmise võistlustel tõsta 200 kg raskust,
ei suudaks ta seda, ka gorilla ei suudaks -
tema selgroog murduks koheselt.
Inimese selgroo mitmekordsed kaared on tugevad
ja treenitud inimene suudab tõsta 200 kg raskust.
Inimese selgroog on disainitud optimaalselt püstiasendis kõnniks -
alumised lülid on suuremad, ülemised muutuvad väiksemaks;
nende kaared on täpselt õige disainiga.
Püstikõnd on väga keeruline asi - kaelalülid peavad asetsema
kolju põhjas, šimpansil on nad aga kaela tagaosas.
Samuti on šimpanside tasakaaluorgan inimese omast täiesti erinev.
Puusad, reieluud, põlved, jalalaba ja kõik, mida püstkõnniks vaja,
nõuaksid tuhandeid mutatsioone. See ei ole lihtsalt võimalik.
- Väita, et see on halb ehitus, on märgist kaugelt möödas.
- Muidugi esineb meil seljavigu, kuid sel juhul võib küsida,
mis neid põhjustavad.
Deformatsioone esineb, kuna tegemist on langenud maailmaga,
kus on haigusi ja muud.
Muutused võivad johtuda ka sellest, et selga kasutatakse valesti,
neid ei treenita ega kanta nende eest hoolt.
Varem sundis arstiteadus seljahaiged kaheks nädalaks voodisse,
nüüd aga saadan ma nad jõusaali ja lasen kasutada külmageeli,
kui ei ole mingit vigastusohtu.
- Tegeled raamatus ka inimese kõrva ja kuulmisega,
mis annavad samuti tunnistust.
- Kui läheneda sellele Jumala vaatevinklist,
peaks igas loodud inimeses olema rakke,
millega saab näha, kuulda, maitsta ja haista.
Nägemine tekib, kui footonid muudetakse värvikujutiseks;
kuulmiseks muudetakse helilained ja õhuvõnked kuulmisväljaks.
Milline väljakutse?
Kaerapudru toel töötab see instrument 100 aastat
ja registreerib kõike enamasti ilma hoolduseta.
Kuulmise juures liigub õhuvärelus trummikilele, mis hakkab võnkuma.
Seejärel siirdavad kuulmeluud selle keskkonda,
kus see liigub veelaine võngetena kuulmiselundisse.
Trummikile, kuulmeluukeste ja vett võngutava ovaalakna vahelised
teisendustegurid on kõige optimaalsemad.
Kõrv on nii tundlik instrument, et suudad kuulda väikese lehe sahinat
ja hetke pärast väljas plahvatanud dünamiidilaengut,
ning tead samas, millega on tegemist.
Nende helide tugevusel on miljonikordne vahe,
ometi suudab kõrv sulle juhtunust teada anda ja seda stereona -
sa tead, kust heli tuli.
Meil on otsekui neli kõrva - kaks teineteise peal asetsevat paari.
Nad arvutavad millisekundiga lainete erinevusi
ja teatavad, kas heli tuli ülevalt, alt, vasakult või paremalt.
Naljatades küsitakse, ehk on meie kõrvalapats mingi kasutu jäänuk.
Tegemist on peenelt disainitud akustilise elundiga,
mis tuvastab heli lähtesuuna. See on väga oluline asi.
- Mind üllatas, et sul on raamatus ka peatükk hingamise kohta.
- On ju tore, et öösel ei pea hingamiseks üles tõusma,
vaid see toimib automaatselt nagu ka südamelöögid.
Jumal on hoolitsenud hingamise automaatika eest nii,
et vere hapnikutase on õiges tasakaalus.
Ka hingamiskäsklusi kontrollivad täppisandurid.
Vahel ajab nutma, kui inimesed suitsetavad
ja hävitavad hingamisteid.
Kui nad vaid teaksid, et suitsu sisse tõmmates liigub sadu mürke
ja vähki tekitavaid aineid otse verre nagu soonde süstides.
Soomes arendati hiljuti välja mõni nädal tagasi müüki jõudnud
vähki takistav ravim, mis tõrjub vähki tekitava atsetaldehüüdi mõju.
See avaldab toimet kõhu, mitte hingamise kaudu.
Suitsetades liigub kantserogeen otsekui veenisüstina kogu su kehasse
ja tekitab vähki.
Inimesed ei mõista, et kõik kopsu minev läheb justkui otse verre,
sest hingeõhu ja vere vahel on vaid väga õhuke kelme.
Hingamise automaatsus on aga äärmiselt tore.
- Üks suuremaid tõendeid on paljude meelest inimese aju.
- Jah. See on meie universumi keerulisim seade kilogrammi kohta.
Sul on sada miljardit ajurakku.
Väikeajus asuvast Purkinje rakust, mis võimaldab käte liikumist
ja võimlemist, võib lähtuda üle saja tuhande ühenduse
sama võrgustiku teistesse rakkudesse.
Kui oleksid elektrik ja peaksid sisse lülitama inimese ajud
ning ühendama 100 miljardi raku vahelised närvivõrgud,
kusjuures mõnest neist lähtub sada, mõnest kümme traati,
ja ühendaksid ühe traadi sekundis 24-tunnise ööpäeva juures,
võtaks ajude käivitamine 32 miljonit aastat.
Keegi ei tea, kuidas see kõik sünnib ja kuidas on võimalik,
et teiselt poolt tuleb traat täpselt nii nagu vaja.
Parim vastus on Lauludes: "Sina oled mind emaüsas valmistanud."
Mulle piisab sellest seletusest, sest paremat ei ole.
Seda on üritatud seletada pildiga suurest nööpnõelu täis basseinist,
mille ühes servas eraldab üks nõelapea hormooni,
mis meelitab basseini teises servas asuva raku sinna ühendust ehitama.
See on täielik jama, kuid darvinism on selliseid seletusi täis.
Darvinism on muinasjuttude väljamõtlemine ja jutustamine.
Mida tobedam lugu, seda paremini see müüb.
- Elame huvitaval ja tõsisel ajal, kui mõelda,
et muinasjutt meie sündimise juhuslikkusest on levinud kõikjale.
Muinasjuttu peetakse tõeks ja Piiblit peetakse muinasjutuks.
Ometi rääkis see kõigist neist asjust enne, kui teadus midagi avastas.
Teadusuuringud otsekui kinnitaks, et kõik on loodud, kõik on langenud
ning ajalugu ja arheoloogia kinnitavad Piibli ajaloo
ja Jeesuse tõepärasust.
See on muudetud meie kultuuris muinasjutuks
ja muinasjutt on muudetud tõeks.
-See on üsna paradoksaalne.
Piibel ütleb mitmes kohas, et kas see, kes lõi silma, ei näe
või kas see, kes lõi kõrva, ei kuule.
On ka selline kirjakoht: "Alp ütleb südames:"Jumalat ei ole."
Need on karmid sõnad.
Kõik peaksid lugema Roomlaste kirja 1. peatükki,
kus kirjutatakse, et Jumalat võib tunda ja tema teod on nähtavad,
kuid see on muudetud roomajate sarnaseks, mis viitab darvinismile,
ning kolmandaks - selle kõige tagajärjed.
Kirjeldatav seksuaalne segadus pärineks otsekui Õhtulehe veergudelt,
ainult parem ja kaasaaegsem tekst.
Piibel on tõde. Piibel on ajalooline kirjeldus.
See on Jumala Sõna, milles pole põhjust kahelda,
kuna Piibel oma ajalookirjeldusega sobib täpselt sellega,
mida teame tänapäeval loomariigist.
- On kurb, et piiblikriitika ja usalduse kaotamine Piibli vastu
on tunginud ka kirikusse.
- Kahjuks küll. Kui kirik ei pea Piiblit enam ülimaks elueeskirjaks
ja Jumala Sõnaks ega usu enam selle maailma ja inimese ajaloo kirjeldusse,
kaotame kõik.
Kui inimene mõistab, et Piibel on ajaloo tõene kirjeldus,
jõuab see nii võimsalt kohale ja avaldab tugevamat mõju
kui ime läbi tervenemine.
See tekitab sinus suure nälja uurida Piiblit
ning muudab kogu elu huvitavaks ja turvaliseks.
See Jumala poolt meile antud raamat on tõde.
See toob kogu pildi lähemale.
- Loomisel oleks Piibli järgi otsekui kaks tunnistajat:
esiteks, kogu füüsiline universum, nagu sa raamatu alguses räägid,
ja nagu Piibelgi ütleb, küsige loomadelt-lindudelt,
kes samuti teavad, et nad on loodud. Loomariik räägib Loojast.
Piibel tunnistab detailselt, mida Looja on ajaloos teinud.
Need kaks koos on väga võimsad tunnistajad.
Raamatu lõpus räägid ka sellest, kuidas Piibel selgitab
maailma langenud olekut.
- Seda on väga selgelt näha uue DNA-uurimuse põhjal.
Ühe uurija sõnul on sealt näha, mis Eedeni aias juhtus.
Täna teame, et iga sugupõlv toob kaasa sada püsivat mutatsiooni,
haigust ja muud probleemi. (Sugupõlve pikkus on 20 aastat)
Teame, et maailmas on ligi 30 000 haigust.
Siit võime arvutada, et jäljed viivad Eedeni aeda.
300 sugupõlve korda 100 uut haigust võrdub 30 000 haigust.
Meid lahutab Aadamast ja Eevast 300 sugupõlve, 6000 aastat.
See on karm ja vapustav teema.
See ongi DNA sõnum.
Sul on umbusklik ilme, kuid enne pattulangemist
oli meil veatu koodiahel.
Pärast pattulangemist hakkas sinna vigu tekkima.
Iga sugupõlv toob inimkonna pärandisse kaasa 100 uut haigust.
Mitu sugupõlve on tarvis 30 000 haiguse saamiseks?
300 sugupõlve. See on kõva sõna.
See räägib ka sellest, et kõik on programmeeritud hävinema.
Kui vead tekitavad katastroofi, ei ela miski üle 10 000 aasta.
Midagi sureb pidevalt välja.
- Nii saame kokku 6000 aastat?
- Just. Arvasin, et ei ütle selle kohta midagi,
aga see on nii huvitav ja see on tänapäeval teada.
Umbes 100 mutatsiooni sugupõlves, mille pikkuseks on 20 aastat.
Teame, et haigusi on 30 000 ja 6000 neist
on tekkinud kindlasti mutatsioonide tõttu.
Teame, kui kiiresti vead kogunevad, kui palju neid on
ja nii on lihtne arvutada, millal neid kogunema hakkas -
Eedeni aiast alates. Sellest ei ole raske aru saada.
- Piibel räägibki, et meid loodi, seejärel langesime,
mistõttu kõik ei ole enam nii hästi kui alguses,
kuid Jeesus tuleb tagasi ja seab kõik taas korda.
- Ja luuakse uued taevad ja uus maa.
Aadamal ja Eeval oli poegi ja tütreid, kust kõik alguse sai,
kuna sugulastevahelised abielud ei tekitanud tol ajal veel probleeme.
Moosese ajal keelati need ära, kuna selleks ajaks oli kogunenud
juba nii palju kahjustusi ja õed- vennad ei tohtinud enam abielluda.
Ka see keeld sündis just õigel ajal. Kõik toimib viimse kui üksikasjani.
Piibel on tõde. Teaduslikust aspektist vaadates on see ilmselge.
DNA uurimuste põhjal ma lihtsalt pean ütlema, et Piibel on tõde,
kuna see kannab silti: Made in Heaven - Toodetud Taevas.
Kuid seal on kirjas ka "Parim enne" kasutusaeg, mis näitab,
millal inimene välja sureks ja see aeg on üsna lähedal.
Inimkond liigub hävingu ja kõdunemise teed
ning seda ei peata ka geenitehnoloogia.
- Piibel ja teadus väidavad siin üht - meid on loonud Jumal,
kuid oleme langenud ja vajame Jumala halastust Kristuses.
Räägid sellest oma uues ingliskeelses raamatus "Image of God".
Kui on huvitatuid, saatke meil: pekka.reinikainen@fimnet.fi
ja saate raamatu tellida.
Aitäh, et tulid saatesse, rääkisid neist asjust
ja Jumala ilmsest olemasolust, millest looduski kõneleb.
Õnnistust sinu töödesse ja tegemistesse.
Aitäh, head vaatajad, et olite meiega.
Kuulsime huvitavaid asju sellest, et kogu meie olemasolu
ja meid ümbritsev keskkond räägib selgesti,
et Jumal on olemas ja Ta kutsub meid Temale lootma
ning kogu oma elu Tema kätte usaldama.
Õnnistust sinu nädalasse!
Kohtume nädala pärast taas Piiblikohvikus!
Toimetaja: Leif Nummela
Tõlge: Monika Jaaguri